**Usmernenie na hodnotenie žiakov Základnej školy v Koprivnici**

**v čase mimoriadnej situácie, spôsobenej prerušením vyučovania v školách v**

**školskom roku 2019/2020**

**Základné princípy hodnotenia žiakov v čase prerušeného vyučovania v škole**:

● zabezpečiť spravodlivosť pri hodnotení každého žiaka rešpektovaním individuálnych podmienok na domácu prípravu a dištančné vzdelávanie,

● sústrediť pozornosť na poskytovanie slovnej spätnej väzby,

● akceptovať jedinečnosť podmienok žiakov na vzdelávanie.

**Zásady hodnotenia:**

1. Priebežné hodnotenie sa počas prerušeného vyučovania v škole **nerealizuje formou klasifikácie.** Priebežné hodnotenie má mať charakter konštruktívnej spätnej väzby poskytovanej žiakom počas učenia sa. Má mať motivačný charakter, pomenovať žiakom chyby, ktoré robia a navrhnúť postup pri ich odstraňovaní. Priebežné hodnotenie má mať značne individualizovaný charakter, zohľadňovať vekové a individuálne osobitosti žiaka a prihliadať na jeho momentálnu psychickú i fyzickú disponovanosť.
2. Pri priebežnom aj záverečnom hodnotení sa prihliada predovšetkým na osobitosti, možnosti a individuálne podmienky na domácu prípravu počas prerušeného vyučovania v škole.
3. Riaditeľ školy **oznámi** **neklasifikovanie tých predmetov**, ktoré pôvodne boli klasifikované, avšak podmienky v čase prerušeného vyučovania neumožňujú naplniť ciele predmetu kvalitnou/plnohodnotnou realizáciou (napr. výchovy). **O tejto skutočnosti oboznámi žiakov a ich zákonných zástupcov do 20.4.2020.**
4. Vo všetkých ročníkoch základnej školy sa v čase mimoriadnej situácie môže realizovať záverečné hodnotenie aj formou slovného hodnotenia.
5. V rámci záverečného hodnotenia je možné využiť kombinované hodnotenie (klasifikáciu a slovné hodnotenie) buď v rámci rôznych vyučovacích predmetov alebo aj v rámci toho istého predmetu.
6. V prvom ročníku sa v čase mimoriadnej situácie priebežné aj záverečné hodnotenie realizuje formou slovného hodnotenia.
7. Pri priebežnom aj záverečnom hodnotení sa odporúča zohľadniť aj sebahodnotenie žiaka.
8. O spôsobe hodnotenia jednotlivých vyučovacích predmetov rozhodne v čase mimoriadnej situácie riaditeľ školy po prerokovaní s pedagogickou radou elektronicky v súlade s vyššie uvedenými bodmi – **PR konaná dňa: 7.4.2020 o 13.00 hod. – prerokované a odsúhlasené!**
9. **Hodnotenie a klasifikácia – konkrétne pokyny:**

**-*Vyučujúci sa pri hodnotení a klasifikácii riadia pokynmi ŠkVP a Metodickým pokynom č. 22/2011 na hodnotenie žiakov ZŠ a touto vnútornou smernicou školy****.*

*-* ***Sú povinní si ich naštudovať!***

*-Vyučujúci pri priebežnom i celkovom hodnotení vždy postupujú v súlade so zásadami uvedenými v MP a tomto usmernení*

*- Na základe uznesenia PR zo dňa 7.4.2020 v nasledujúcom období a záverečnom hodnotení budeme postupovať podľa odporúčaní MŠ SR a to, slovne i kombinovane :*

**-1.ročník-slovné hodnotenie v I. a II. polroku pre všetky predmety,**

-**2.,3.,4.ročník –záverečné hodnotenie - predmety SJL, MAT, ANJ, PDA, VLA klasifikujeme známkou a všetky výchovy TSV, VYV, HUV, PVC, IFV, NBV hodnotíme slovne/ako súhrn doterajších známok, celkových výsledkov a slovného hodnotenia počas prerušeného vyučovania s prihliadnutím na vzniknutú situáciu súvisiacu s COVID-19/ !!!**

Nikto neopakuje ročník a postupuje do vyššieho ročníka. Cez prázdniny sa nevyučuje.

-slovný komentár je treba iba online pri priebežnom hodnotení, a to podľa vyššie uvedených pravidiel.

**Pokyny pri vypisovaní vysvedčení a vedení pedagogickej dokumentácie:**

-Pri vypisovaní vysvedčení a ostatnej pedagogickej dokumentácie sa riadime a postupujeme v zmysle uvedeného **Metodického pokynu č. 22/2011 /** [**www.minedu.sk**](http://www.minedu.sk) **– vzory PD/.**

**-V Prílohe - Smernica č.1** sú uvedené aj skratky používané pri hodnotení.

**Pokyny pri vydávaní vysvedčení:**

-*na konci školského roka sa vydá žiakovi včas a natrvalo vysvedčenie*, v ktorom sa uvádzajú výsledky za I. a II.polrok

- žiakovi, ktorý ukončí primárne vzdelanie sa na vysvedčenie do doložky uvedie **,,Žiak získal primárne vzdelanie.“**, tak ako je to v pokynoch

-triedni učitelia vydávajú vysvedčenia v tlačovej forme /aSc agenda, e-tlačiva/ v súlade s uvedeným pokynom

1. Po ukončení mimoriadnej situácie škola následne vypracuje stručnú správu o priebehu výučby a hodnotenia na základe zápisníc z predmetových komisií a metodických združení a priloží ju ako prílohu k školskému vzdelávaciemu programu.

**Termín vypracovania správ hodnotenia v jednotlivých ročníkoch a jednotlivých predmetov- T:do 20.6.2020,**

**Zodpovední: jednotlivý vyučujúci**

**Získavanie podkladov na hodnotenie**

1. Podklady na hodnotenie výchovno-vzdelávacích výsledkov žiakov získava učiteľ v čase prerušeného vyučovania v školách najmä z portfólií žiackych prác a rozhovormi so žiakmi, príp. konzultáciou s rodičmi. Podkladmi môžu byť projekty, riešenia komplexných úloh, samostatné praktické práce spracované žiakmi počas domácej prípravy s prihliadnutím na individuálne podmienky každého žiaka.

2. Počas prerušeného vyučovania v školách sa neodporúča hodnotiť žiakov na základe testov a písomných skúšok.

3. V čase mimoriadnej situácie sa ruší povinnosť realizovať predpísané kontrolné písomné práce, vyplývajúce z výkonového štandardu štátneho vzdelávacieho programu.

4. Po obnovení vyučovania v školách sa písomné a ústne skúšanie nerealizuje najmenej tri týždne od nástupu žiakov do školy.

**Pedagogická rada**

1. Pedagogická rada, ktorá spravidla rokuje do 15. apríla (hodnotiaca pedagogická rada) sa počas prerušeného vyučovania v školách nekoná.

2. Ak termín pedagogickej rady, zameranej na hodnotenie žiakov za druhý polrok (klasifikačná pedagogická rada) pripadne na obdobie prerušeného vyučovania v školách, náhradný termín bude najneskôr do dvoch týždňov od obnovenia vyučovania v školách. V prípade, že sa vyučovanie v školách neobnoví do 15.6., riaditeľ zabezpečí konanie pedagogickej rady online a jej hlasovanie elektronickou formou (napr. per rollam) tak, aby žiaci mohli dostať vysvedčenie v riadnom termíne.

**Záverečná PR – termín 15.6.2020 o 13.00 hod.**

**Ukončenie stupňa vzdelania**

1. V čase mimoriadnej situácie všetci žiaci po absolvovaní posledného ročníka vzdelávacieho programu odboru vzdelávania pre prvý stupeň základnej školy získajú primárne vzdelanie aj s doložkou**: „Žiak získal primárne vzdelanie.“**

2. V čase mimoriadnej situácie všetci žiaci po absolvovaní posledného ročníka vzdelávacieho programu odboru vzdelávania pre druhý stupeň základnej školy získajú nižšie stredné vzdelanie aj s doložkou: „Žiak získal nižšie stredné vzdelanie.“ V prípade, že by žiakovi deviateho ročníka z objektívnych príčin hrozilo prepadnutie (napr. na polroku mal nedostatočnú z dvoch a viacerých predmetov alebo bol neklasifikovaný), bude mu určený termín na preskúšanie pred začiatkom nasledujúceho školského roka.

3. V čase mimoriadnej situácie žiaci s mentálnym postihnutím po absolvovaní posledného ročníka vzdelávacieho programu pre žiakov s mentálnym postihnutím získajú primárne vzdelanie aj s doložkou: „Žiak získal primárne vzdelanie.“ V prípade, že by žiakovi posledného ročníka z objektívnych príčin hrozilo opakovanie ročníka, bude mu určený termín na preskúšanie pred začiatkom nasledujúceho školského roka.

**Postup do vyššieho ročníka**

1. V čase mimoriadnej situácie nemôže byť žiak zo žiadneho predmetu hodnotený stupňom prospechu nedostatočný alebo dosiahol neuspokojivé výsledky, t.j. nemôže opakovať ročník.
2. V čase mimoriadnej situácie je vo výnimočných prípadoch možné určiť pred postupom do vyššieho ročníka preskúšanie u tých žiakov 2. stupňa ZŠ, ktorí zo subjektívnych príčin neplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania. Preskúšanie je možné najskôr dva mesiace po obnovení vyučovania v školách alebo do 31.8.2020. O preskúšaní žiaka rozhoduje pedagogická rada.
3. V čase mimoriadnej situácie žiaci druhého stupňa ZŠ, ktorí v 1. polroku dostali známku nedostatočnú z dvoch a viac predmetov alebo boli neklasifikovaní, môžu absolvovať komisionálne skúšky najneskôr do 31.8.2020.

Vo Kopri vnici, dňa7. apríla 2020 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PaedDr. Marketa Krupová, riaditeľka ZŠ